Oficiālais Vēstnesis L 194 , 17/08/1995 Lpp. 0007 - 0008



Komisijas Regula (EK) Nr. 1993/95 (1995. gada 16. augusts), ar kuru groza Regulu (EEK) Nr. 344/91, ar ko nosaka sīki izstrādātus noteikumus, lai piemērotu Padomes Regulu (EEK) Nr. 1186/90, ar ko paplašina darbības jomu Kopienas shēmai pieaugušu liellopu liemeņu klasificēšanai EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1990. gada 7. maija Regulu (EEK) Nr. 1186/90, ar ko paplašina darbības jomu Kopienas shēmai pieaugušu liellopu liemeņu klasificēšanai [1], un jo īpaši tās 2. pantu, tā kā 3. panta 1. un 2. punkts Komisijas 1991. gada 13. februāra Regulā (EEK) Nr. 344/91, ar ko nosaka sīki izstrādātus noteikumus, lai piemērotu Padomes Regulu (EEK) Nr. 1186/90, ar ko paplašina darbības jomu Kopienas shēmai pieaugušu liellopu liemeņu klasificēšanai [2], kas grozīta ar Regulu (EEK) Nr. 2191/93 [3], paredz sīki izstrādātus noteikumus klasificēšanai un tās kontrolei; tā kā, lai klasificētāji, kas regulāri strādā kautuvēs, darbotos apmierinoši, būtu jānodrošina periodiska viņu darba kontrole ar individuāliem testiem reizi ceturksnī; tā kā, ņemot vērā iepriekšējo pieredzi, šķiet vajadzīgs nodrošināt, lai pārbaudes uz vietas attiektos ne vien uz lielāka skaita liemeņu klasificēšanu un identificēšanu, bet arī to noformējumu; tā kā turklāt, lai panāktu lielāku efektivitāti, individuālo testu, kā arī iepriekšminētajā pantā paredzēto inspekciju rezultāti būtu jāatspoguļo valsts kontroles iestāžu ziņojumos; tā kā šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 344/91 3. panta 1. un 2. punktu aizstāj ar šo: "1. Dalībvalstis nodrošina, ka klasificēšanu veic kvalificēti tehniķi, kas šajā nolūkā ieguvuši licenci. Licenci var aizstāt ar dalībvalsts piešķirtu apstiprinājumu, kurā šāds apstiprinājums atbilst kvalifikācijas atzīšanai. Tādu klasificētāju darbu, kuri regulāri strādā apstiprinātos uzņēmumos, kur nokauj vairāk nekā 75 pieaugušus liellopus nedēļā, rēķinot vidēji gadā, pārbauda reizi ceturksnī, veicot arī iepriekš neizziņotu individuālu testu 40 liemeņiem. Tomēr apstiprinātos uzņēmumos, kur regulāri strādā tikai viens klasificētājs un kur ir pieejami mazāk nekā 40 liemeņi, testē tik daudz liemeņu, cik tajā brīdī ir pieejami, ar noteikumu, ka to ir vismaz 25. Testu veic no kautuves un klasificēšanas aģentūrām neatkarīga persona, un to pieskaita pie 2. punktā pieprasītajām pārbaudēm. Tomēr prasība būt neatkarīgam no klasificēšanas aģentūrām neattiecas uz kontrolēm, ko ir veikusi kompetentā iestāde. 2. Liemeņu klasifikāciju un identifikāciju uzņēmumos, uz kuriem attiecas Regulas (EEK) Nr. 1186/90 1. pants, no kautuves neatkarīga persona pārbauda uz vietas bez iepriekšēja brīdinājuma. Pārbaudes visos apstiprinātajos uzņēmumos, kas klasificē liemeņus, jāveic vismaz divas reizes trīs mēnešos, un tajās jāpārbauda vismaz tik daudz liemeņu, cik minēts 1. punkta otrajā daļā, tos izvēloties izlases veidā. Tomēr 2. panta 2. punkta pirmajā ievilkumā minētajos apstiprinātajos uzņēmumos un apstiprinātos uzņēmumos, kuros regulāri strādā tikai viens klasificētājs, pārbaužu biežumu var samazināt līdz vienai reizei trijos mēnešos. Ja iestāde, kas ir atbildīga par pārbaudēm ir tā pati, kas atbild par liemeņu klasificēšanu un identificēšanu, vai arī tā nav pakļauta valsts iestādei, iepriekšējā daļā paredzētās pārbaudes jāveic valsts iestādes fiziskā uzraudzībā, ievērojot tos pašus nosacījumus un vismaz reizi gadā. Valsts iestādi regulāri informē par to, ko konstatējusi iestāde, kas atbildīga par pārbaudēm. Ja šajās pārbaudēs atklāj ievērojamu skaitu nepareizi klasificētu vai identificētu liemeņu, kas neatbilst šiem noteikumiem: a) pārbaudāmo liemeņu skaits un biežums jāpalielina; un b) iepriekšējā punktā minēto licenci var anulēt. Inspekcijas ziņojumus par kontrolēm, ko veic saskaņā ar šo pantu, sastāda un uzglabā valsts kontroles iestādes. Šajos ziņojumos jo īpaši min pārbaudīto liemeņu skaitu un nepareizi klasificēto vai identificēto liemeņu skaitu. Tajos sniedz arī pilnīgu informāciju par izmantotā noformējuma veidiem, un, ja vajadzīgs, to atbilstību Kopienas noteikumiem" 2. pants Dalībvalstis paredz jebkādus citādus pasākumus, kas vajadzīgi šīs regulas piemērošanai. 3. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 1995. gada 1. septembra. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 16. augustā Komisija vārdā — Komisijas loceklis Erkki Liikanen [1] OV L 119, 11.5.1990., 32. lpp. [2] OV L 41, 14.2.1991., 15. lpp. [3] OV L 136, 5.8.1993., 17. lpp. --------------------------------------------------